መላው የኢትዮጵያ ሕዝብ፤በዓለም ዙሪያ ሕወሃት ያሰደደው ኢትዮጵያዊ ሁሉ እልቡ ያስገባውን ዶ/ር አቢይ አህመድን አልቀበልም ያለችው መቐለና የትግሬ አመራር በሰልፉ በመሪያቸው በዶ/ር ደብረጽዮን ገ/ሚካኤል አፍ ሕገመንግሥቱን እናስጠብቃለን እያሉን ነው።የትኛው ሕገመንግሥት?የኢትዮጵያ ሕዝብ የማያውቀውን፤ሕዝብን በባርነት አንድ ለአምስት ጠርንፎ ሃያ ሰባት ዓመት ያሰቃየውን የኢህአዴግ ሕወሃት ሕገመንግሥት ከሆነ ከፈረሰ ሃያሰባት ዓመት ሆኖታል።በሰላማዊ ሰልፉ ግን ሕገመንግሥቱ ይከበር እያለ ነው በሰልፉ የታደመው የመቐለ ሕዝብ።ሕገመንግሥቱ እኮ አሳብን መግለጽ፤ሕዝብ የራሱን መሪ መምረጥና እራሱን በራሱ ማስተዳደር መብት ይሰጣል።የሱማሌ ክልል መቼ ነው የራሱን መሪ የመረጠው?የሕወሃት ጀኔራሎች የመሣሪያና የኮንትሮባንድ ሥራቸውን እንዲያካሂዱ መብት የሚሰጥና ትዕዛዛቸውን የሚያስፈጽም አብዲ ኢሌን ማን መሪ አድርጎ ሾመው?የሱማሌ ሕዝብ መርጦታል እንዳትሉኝ።የሱማሌ ሕዝብ እኮ አብዲ ኢሌ በቃን ሲል ድጋፍ የሚላክለት ከሕወሃት ነበር።የአማራና የኦሮሞ፤የጋምቤላና የቤንሻንጉል፤የአፋር አመራሮች ማን ነበር የሚጎልታቸው?ማን ነበር ካልተስማሙት በተለያየ መንገድ የሚያስወግዳቸው?ሕወሃት እራሱ ምስክር ነው።በአሁኑ የለውጥ ጊዜ አብዲ ኢሌን በመደገፍ መግለጫ የሰጠው ማን ነው?